পেরিনি শিবতাণ্ডবম
পেরিনি শিবতাণ্ডবম বা পেরিনি তাণ্ডবম তেলেঙ্গানা অঞ্চলের একটি প্রাচীন নৃত্যের রূপ, সাম্প্রতিক সময়ে এই নৃত্যশৈলীকে পুনর্জীবিত করা হয়েছে। কাকতীয় রাজবংশের শাসনকালে তেলেঙ্গানায় এর সূত্রপাত ও সমৃদ্ধি ঘটে। পেরিনি নৃত্য, ধ্বংসের হিন্দু দেবতা, ভগবান শিবের সম্মানে পরিবেশিত হয়, এবং বিশ্বাস করা হয় যে প্রাচীনকালে সৈন্যরা যুদ্ধে যাবার আগে এটি সম্পাদিত হত। সাম্প্রতিক কালে এই শিল্পরূপটি পুনরুদ্ধার করার পেছনে আছেন পদ্মশ্রী ডাঃ নটরাজ রামকৃষ্ণ।